लहूलुहान युवक को आरोपी पीट रहे हैं, वह कह रहा- मुझे मत मारो...नहीं तो मैं मर जाऊंगा
आगरा में एक युवक के साथ मारपीट कर उसके ऊपर पेशाब करने का वीडियो सोशल मीडिया पर वायरल हो रहा है। पुलिस ने वीडियो का संज्ञान लिया है। वीडियो सिकंदरा थाना क्षेत्र का बताया जा रहा है। सोशल मीडिया पर वायरल वीडियो में एक युवकVideo of urinating on young man's face in Agra
MP की तरह आगरा में युवक के मुंह पर पेशाब करने का वीडियो सामने आया है। इसमें दिख रहा है कि एक युवक खून से लथपथ जमीन पर पड़ा है। उसके आसपास कई लोग खड़े हुए हैं। एक युवक उसके मुंह पर पेशाब कर रहा है। वहां खड़े कुछ लोग हंस रहे हैं। उसका साथी वीडियो बना रहा है। बाद में वे घायल को लातों से पीट रहे हैं।
युवक कह रहा है- मुझे मत मारो, नहीं तो मैं मर जाऊंगा। वीडियो वायरल होने के बाद पुलिस ने मामले का संज्ञान लिया। जांच में पता चला ये वीडियो सिकंदरा थाना क्षेत्र का है। यहां के रहने वाले आदित्य नाम के युवक ने पहले उसे बुरी तरह पीटा। इसके बाद उसके मुंह पर पेशाब की। इसमें उसका दोस्त भोला उर्फ भोलू भी उसके साथ था। दोनों को पुलिस ने अरेस्ट कर लिया है।
डीसीपी बोले- रुपयों के लेन-देन को लेकर विवाद हुआ था
डीसीपी सिटी सूरज राय ने बताया कि वीडियो तीन महीने पुराना है। मामले में एक्शन लेते हुए दोनों आरोपियों को पकड़ लिया गया है। पीड़ित की शिनाख्त विक्रम उर्फ विक्की के रूप में हुई है। कोई तहरीर भी नहीं मिली है। आदित्य से पूछताछ में पता चला कि वह फतेहपुर सीकरी के उंदेरा के एक हिस्ट्रीशीटर का साथी है।
हिस्ट्रीशीटर पर 12 से अधिक मुकदमे दर्ज हैं। खेरागढ़ में उसने डकैती और चोरी की वारदात की थीं। पीड़ित विक्की भी उनका साथी है। उससे रुपयों के लेन-देन को लेकर विवाद हुआ था। इसके बाद उससे मारपीट की गई थी। 
एमपी में भी हो चुकी है ऐसी घटना 
4 जुलाई के आसपास एक वीडियो वायरल हुआ था। जहां एक युवक अपने सामने बैठे शख्स पर पेशाब कर रहा था। यह घटना मध्य प्रदेश के कुबरी गांव में हुई थी। पीड़ित आदिवासी समुदाय का है। आरोपी का नाम प्रवेश शुक्ला है। आरोपी पर राष्ट्रीय सुरक्षा अधिनियम (एनएसए) लगाया गया। फिर बुलडोजर से घर ढहा दिया गया था। इतने सख्त एक्शन के बाद भी मुख्यमंत्री शिवराज ने पीड़ित आदिवासी के पैर धोए थे।